Iiḍighi 18:24, 25
OGHAẠPH OOKARAGH: Kaaphọm r'oophugh obọ eroor eḅilhẹ enyu buphẹ nạ rakaaphạn bọ.
IPẸ NẠ KAḌIGHI BỌ:
Oghaạph phọ atir aani ni nyinhạ. Iduọn nạ raakolhobian bọ ongọ oghaạph phọ, tuutughiạn ghan ipẹ adom mọ emhạn bọ maạr. Kuamhị alhegheri oghaạph ph'anạ asiemhi esi dị nạ katue ni bịn akaạph idiphọ.
Tuutughiạn ilọ abuphẹ nạ kakaaphạn bọ. Gbiran ghan ipẹ esi phọ nạ kabạl bọ obobọ katughemhị bọ k'engọ bọ suọ buphẹ konaghạn bọ. Wạ reten ongọ oghaạph phọ dị abuphẹ ronaghạn bọ komooghọm suọ.
Lọgh ghuḍum oghaạph phọ. Kaaphọm r'oophugh. Maaghiạn ghan ni eten eseeriom ḅilhẹ aghisigh ph'anạ aḍeenhaan ni ipẹ nạ alhoghoma bọ.